Stapliylinidarum species novae, a Domino Dr. Bom ford 
in India orientali collectae, descriptae 

a Dr. Eppelsheim. 

Drusilla Bomfordi n. sp. 

Nigro-picea , nit id a ^ laevis , suhqlabra , antennis elongatis fili- 
formibus, pe dibits abdominisque bast ctpiceque ferrugineis ; thorace 
oblong o-cordato, anterius nitido , impresso , lateribus ante medium 
angulatim dilatato ibique prope marginem lateralem utrinque pro - 
tuberantia rotundata acuta intus excavata ornato, pone+tubera con- 
strictOj opacOy medio canalicula postice abbreviata exarato ; ehjtris 
thorace latioribus et brevioribus abdomineque medio subdilatato 
laevibus. — Long. 2 lin. 

Mas: abdominis segmenlo superiore 6 0 granulato , apice 
truncato subtHissimeque crenulato. 

Species mira praesertim prothoraeis forma distinctissima, 
facie et habitu Falagriam simulans, sed ut videtur hujus generis. 
Corpus elongatum, apterum, nitidum, laeve, snbglabrum, colore 
supra laudato. Caput exsertum, basi valde constrictmn, trans- 
versim orbiculatum, thoracis latitudine , vertice obsoletius im- 
presso. Os, mandibulae palpique ferruginea. Antennae graciles, 
elongatae, filiformes, capite thorace elytrisque longiores, articulo 
3°2°dimidio longiore, 4° secundi longitudine, sequentibus lon- 
gitudine sensim decrescentibus, penultimo latitudine dimidio fere 
longiore, ultimo 10° paulo longiore, apice rotundato. Thorax 
oblongo-snbcordatus , latitudine paulo longior, lateribus ante 
medium angulatim dilatatus , apicem versus utrinque oblique 
truncatus, medio subito-constrictus et basin versus angustatus 
lateribus subrectis, margine posteriore rotundatus angulis po- 
sticis prominentibus acutis ; supra parum convexus , anterius 
nitidus, late profundeque subtriangulariter impressus, infra 
marginem lateralem utrinque prope angulum marginalem ele- 

Wiener Entomologisclie Zeitung, IX. Jalirg., 10. Heft (31. December 1890). 

20 


274 


Eppelsheim: 


vatione alta acuta apice rotundata intus excavata munitus, 
ultra tubera haec lateralia opacus, medio per totam fere Ion- 
gitudinem canalicula profuudiore ante basin abbreviata exara- 
tus. Elytra thoracis margine postico duplo fere latiora, thorace 
tertia parte breviora, supra parum convexa, subtiliter parcius 
flavo-pubescentia, impunctata. Abdomen elytrorum latitudine, 
medio leviter dilatatum, apicem versus angustatum, supra niti- 
dura, glabrum, impunctatum, segmentis tribus primis visibilibus 
basi profunde transversim impressis. Pedes valde elongati, gra- 
ciles, tarsis longis tenuibus , anticis 4-, posticis 5articulatis. 

Specimen unicum a Dom. Dr. Bomford prope Simla in 
montibus altis Himalaya dictis captum in honorem scrutatoris 
diligentis grato animo nominatum est. 

Myrmedonia armifrons n. sp. 

Nigra, nitidula , fulvo-pubescens , thorace pedibusque rufis 
abdominis basi antennisque rufo-brunneis , his basi apiceque dilu- 
tioribus, brevioribus, validis ; capite transver so inter antennas tuber- 
culo acuto minore major eve munito , thorace transversim subqua- 
drato parcius elytrisque hoc latioribus et parum longioribus crebre 
fortius pun ctatis ; abdomine anterius dense fortiter , apicem ver- 
sus paulo parcius et subtilius inaequaliter punctato. — Long. 

3V2 lin- 

Mas: Tuberculo inter antennas maj ore acuto, abdominis s eg - 
mento superiore 2° apice paido producto vel trilobo lobo inter medio 
laevi vel obsoletius bisinuato , 6“° medio tuber cults 4 quadratim po- 
sitis ornato , anterioribus validioribus. 

M. burner ali major et paulo gracilior ; singulari capitis 
armatura facile dignoscenda , colore supra indicato. Corpus 
totum minus dense et subtiliter fulvo-pubescens. Caput trans- 
versum thoracis fere latitudine, basi constrictum, fronte plana 
crebrius minus subtiliter punctata, inter antennas tuberculo 
feminae obsojetiore obtuso, maris majore acuto armatum. Os 
palpi que rufa. Antennae robustae, apicem versus incrassatae', 
capite thoraceque paulo longiores , brunneae, articulis primo 
ultimoque ferrugineis , primo elongato clavato , 2° parvo qua- 
drato, 3° hoc duplo longiore basi tenui apice incrassato , 4 a 
tertio multo validiore sed breviore , transversim subquadrato, 
sequentibus latitudine duplo fere latioribus, ultimo maximo 
penultimis duobus longiore, ovato apice obtuso. Thorax trans- 

versim subquadratus, longitudine tertia fere parte latior, basin 
versus angustatus, lateribus anterius leviter rotundatus poste- 
rius subsinuatus, angulis anticis deflexis, posticis obtusis, supra 
parum convexus , parcius fortiter punetatus , medio interdum 
obsolete canalieulatus. Elytra tborace tertia parte latiora lon- 
gioraque, haud fortius sed multo densius punctata, subnitida. 
Abdomen supra segmentis anterioribus sat crebre fortiter, 
apicem versus paulo parcius et subtilius inaequaliter puneta- 
tum, punctis majoribus et minoribus intermixtis, segmento 7° 
subtiliter granulato , infra dense subaequaliter fortius trans- 
versim subrugulose punctatum. 

D. Dr. Bom ford insignem hanc speciem in planitie alta 
prope Nagpore Indiae centralis collegit. 

Myrmedonia Hauseri n. sp. 

Nigra , nitidula , falvo-pubescens, thorace elytrisque brunneo- 
testaceis , antennis validioribus obscure ferrugineis , pedibus testaceis : 
capite thoraceque transversim subquadrato medio obsolete cana - 
liculato parcius , elytris hoc tertia parte latior ibus et longioribus 
crebrius fortiter punctatis , abdomine supra minus dense fortiter 
aequaliter punctato. — Long. 3 1 /2 li n * 

M. hoplonotae similis et affinis, antennis crassioribus ab- 
domineque crebre fortiter punctato mox distincta. Caput trans- 
versum, tborace parum angustius, supra parcius fortiter puncta- 
tum, basi constrictum, oeulis permagnis latera tota capitis 
occupantibus. Os palpique ferruginea. Antennae validiores, 
capite thoraceque paulo longiores, articulo 2° latitudine parum 
longiore, 3° hoc duplo longiore, 4° tertio multo crassiore, trans- 
verso, sequentibus subaequalibus, longitudine plus dimidio latio- 
ribus, ultimo 10° angustiore , penultimis duobus longitudine 
aequali , ovato , obtuse acuminato. Thorax coleopteris paulo 
angustior, transversim subquadratus, basin versus angustatus, 
apice truncatus, basi subrotundatus, lateribus medio subsinua- 
tus angulis anticis leviter deflexis subrectis , posticis obtuse 
rotundatis, supra parum convexus, parcius fortiter punetatus, 
medio per totam longitudinem obsolete canalieulatus. Elytra 
thorace tertia parte longiora et paulo crebrius punctata. Ab- 
domen thorace elytrisque adhuc fortius minus dense subaequa- 
liter apice quam basi vix parcius punctatum. Pedes testacei. 
Corpus totum minus subtiliter fulvo-pubescens. 

Wiener Entomologische Zeitung, IX. Jabrg., 10. Heft (31. December 1890). 

20 * 


276 


Eppelslieim: 


Speciminibus duobus a me examinatis segmentum supe- 
rius septimum apice subsinuatum, inferius leviter productum 
apice rotundatum est. Feminarum speciem praese ferunt. 

A. D. Dr. Bomford prope Nagpore in India centrali 
capta sunt. 

Huic speciei nomen Domini Dr. Hauser dedi, qui bene- 
vole Staphylinidas a D. Dr. Bomford in India collectas 
mecum communicavit. 

Philonthus convalescens n. sp. 

Nigro-aeneus , nitidus , antennis filiformibus nig r is , pedibus 
nigro-piceis geniculis tarsisque rufescentibus ; capite orbiculato 
thorace subquadrato antrorsum subangustato seriebus dorsalibus 
4-punctatis parum cingustiore , elytris hoc parum longioribus et 
latioribus parce , abdomine crebrius subtiliter punctatis ; hoc seg- 
ments 3 primis bast fortius carinato-crenulatis . — Long. 3 1 /* lin. 

Mas: latet. 

Habitu et magnitudine Ph . concinno simillimus et maxi me 
affinis, antennis longioribus et gracilioribus, elytris parcius et 
subtilius punctatis nec non colore abdominisque punctura basali 
longe diversus. Caput orbiculatum, thorace parum angustius, 
supra parum convexum, inter oculos punctis 2 distantibus, 
supra oculos punctis paucis impressum, punctis omnibus sub- 
tilioribus. Mandibulae piceae, palpi nigri. Antennae nigrae, 
elongatae, filiformes, apicem versus haud incrassatae, articulo 
3° 2° parum longiore, sequentibus inter se subaequalibus, Ion- 
gitudine vix decrescentibus, omnibus latitudine longioribus, 
ultimo penultimi longitudine, ovato, apice oblique emarginato. 
Thorax coleopteris parum angustior, latitudine paulo longior, 
apicem versus subangustatus , basi cum angulis posterioribus 
rotundatus, apice truncatus angulis anterioribus deflexis obtusis, 
supra leviter convexus, seriebus dorsalibus 4 punctatis (secun- 
dum rationem numerandi Erichsonianam 5 punctatis), lateribus 
punctis 5 subtilibus notatus. Scutellum densius punctulatum, 
aeneum. Elytra aenea, thorace paulo longiora, subtiliter parcius 
griseo-pubescentia, parce subtiliter punctata. Abdomen apicem 
versus leviter angustatum, aeneo-nigrum , supra densius sub- 
tiliter, infra minus crebre et subtiliter punctatum, segmentis 
3 primis dorsalibus basi fortius dense carinato-crenulatis. Pedes 
cum coxis nigro-picei geniculis tarsisque ferrugineis, coxis inter- 


Slaphylinidarum species novae etc. 


277 


mediis approximate , tibiis omnibus spinulosis, tarsis antieis 
leviter dilatatis. 

Specimen unicum tantum vidi prope Simla (altitudine 
7000') captum. 


Philonthus cliens n. sp 

Niger, niti chillis , antennis hast petit bus elytrisque rujis , his 
summa basi n ignis ; capite obovato thorace paulo angnstiore , hoc 
oblongo quadrato antrorsum subangustato seriebus dorsalibus 4-punc- 
tatis ; elytr is thorace latioribus et longioribus parce sat fort iter . ab- 
domine crebre subtilius punctatis. — Long. 3 lin. 

Mas: abdominis segmento 7 0 ventrali apice latius subtri- 

a n gula niter em a rgin ato . 

Ex affinitate Ph. rubripennis et rubicli, ab illo thoracis 
seriebus dorsalibus 4-punctatis , ab hoc capite thoraceque lon- 
gioribus, ab utroque elytris parcius fortiusque punctatis dis- 
cedens. Caput thorace minus et paulo angustius , obovatum, 
supra oculos parce profundius punctatum. Os palpique rufa. 
Antennae graciliores fuscae articulis 2 primis rufotestaceis, 
capite thoraceque paulo breviores, articulis 2° tertioque sub- 
aequalibus, sequentibus longitudine sensim parum decrescenti- 
bus, penultimis latitudine fere longioribus, ultimo 10° longitu- 
dine aequali, apice oblique emarginato. Thorax coleopteris 
tertia parte angustior, latitudine paulo longior, apicem versus 
leviter angustatus, basi rotundatus, apice truncatus, angulis 
posterioribus obtuse rotundatus, supra convexus, seriebus dor- 
salibus 4-punctatis, lateribus utrinque praeter puncta margi- 
nalia 5-punctatis. Coleoptera thorace tertia parte longiora, 
quadrata, parcius sat fortiter, basi circa scutellum dense sub- 
tiliter punctata , parcius griseo-pubescentia. Abdomen elytris 
multo crebrius et subtilius, segmentis posterioribus vix parcius 
quam anterius punctatum. Pedes cum coxis testacei, tibiae 
omnes spinulosae, coxae intermediae approximatae, tarsi antici 
maris sat fortiter dilatati. 

D. Dr. Bom ford specimen unicum prope Nagpore in 
India centrali detexit. 

Scimbalium indicum n. sp. 

Paifo-tetaceum , niticlulum , pabe adjcicente subtili griseo-fulvo 
vestitum, capite thoraceque pilis erectis longioribus raris obsitum ; 

ccipite subrotundato thoracis longitudine parce subtilissime , thorace 
elytris parum breviore crebrius indistincte , Ms dense subtiliter 
punctatis ; abdomine anterius crebrius , poster ius parce asperato-punc- 
tato. — Long. 2 lin. 

Mas: abdominis segmento ventrali penultimo apice prof unde 
angusteque subtriangularitev exciso. 

Scimb. testaceo minus et angustius , colore pallido, capite 
minore abdomineque multo parcius asperato-punctato facillime 
distinguendum. Caput thoracis latitudine eoque paulo brevius, 
subrotundatum, lateribus subrectis, ab oculis inde antrorsum 
fortius angustatum, supra lateribus verticeque parce inaequa- 
liter subtilissime punctatum , fronte media laeviore sparsim 
punctata, utrinque pone antennarum insertionem punctis duobus 
fortioribus oblique positis notatum. Antennae capite thoraceque 
longiores, filiformes, articulo 3° 2° dimtdio longiore, sequenti- 
bus longitudine sensim parum decrescentibus, 4—7 subobconi- 
cis, 8—10 subellipticis, omnibus latitudine longioribus. Thorax 
trapeziformis , latitudine antica paulo longior, postice elytris 
parum angustior, basi apiceque truncatus, lateribus subrectis, 
angulis anterioribus obtusis, posterioribus subrotundatis, supra 
subdepressus, parcius subtilissime indistincte inaequaliter punc- 
tatus, medio linea angusta postice subeleveta laevi. Elytra 
thorace perparum longiora, confertim subtiliter punctata, sub* 
opaca, fusco-testacea. Abdomen nitidum, segmentis anterioribus 
crebrius inaequaliter, posterioribus parce asperato-puuctatum, 
lateribus apicem versus nigro-pilosellum. Pedes testacei. 

Habitat in India centrali, a D. Dr. Bom ford prope 
Nagpore pluries captum. 

Cryptobium nigrobadium n. sp. 

Sublineare. deplanatum , nigrum, nitidulum , thorace elytris 
abdominisque segmento 7 0 castaneis, antennis rufis apice pedibus- 
que testaceis ; capite oblongo thoraceque oblongo-quadrato crebre, 
elytris hoc paulo longioribus et latioribus creberrime fortius punc- 
tatis ; abdomine sat dense distincte punctato. — Long. 3^2 lin* 

Mas: abdominis segmento 7° infer iore apice angustius sub- 
tria ngu la riter exciso . 

Corpus subplanura, subtiliter griseo pubescens. Caput 
oblongum, thorace paulo latius, lateribus fere rectis, oculis in- 
fra capitis medium sitis, supra crebre fortiter subrugulose 

punetatum. Mandibulae piceae, palpi testacei. Antennae rufae, 
apice testaceae, tenues, capite thoraeeque paulo breviores, arti- 
culo 3° 2° dimidio longiore, sequentibus paulatira parum bre- 
vioribus, 10° latitudine vix longiore. 

Thorax elytris tertia fere parte angustior latitudine ter- 
tia parte longior, lateribus rectis angulis anterioribus deflexis 
rectis, posterioribus subrotundatis , basi apiceque truncatus, 
supra erebre fortius punctatus linea media longitudinali angu- 
stiore laevi. Elytra thorace tertia parte longiora, confertissiine 
fortius, quara thorax paulo crebrius punctata, anterius secun- 
dum suturam interdum angustius nigra. Abdomen nigrum seg- 
mento sexto apice septimoque toto castaneo-rufis , supra basi 
erebre, apicem versus paulo parcius minus subtiliter puncta- 
tum. Pedes testacei. 

Hujus speciei par prope Nagpore repertum est. 

Pinophilus Bomfordi n. sp. 

Subconvexus, < yriseo-pubescens , niger , mandibulis pedikus ab- 
dominisque apice piceis , antennis palpis tarsisque ferragineo-testo - 
cels, capite subtriangulari , lateribus ante medium angulatis , oculis 
posticis , thorace transverso basi rotundato elytris sublatiore , his 
thorace paulo longioribus; capite thoraeeque creberrime subtilius y 
elytris rude prof undeque rugulose , abdomine confertim sat fortiter 
punctatis. — Long: 5 — 5 i; 2 lin. 

Mas: Segmento 7° ventrali apice medio subtr {angular iter 
emarginato. 

Species capitis forma antennisque brevibus insignis. Cor- 
pus subconvexum, nigrum, parum nitidum, anterius brevissime, 
abdomine longius griseo-fulvo-pubescens. Caput thorace angu- 
stius subtriangulare prope oculos angulato-dilatatum, ab orbita 
iuferiore inde versus collum oblique angustatum, temporibus 
nullis; supra parum convexum , subtilius creberrime ruguloso- 
punctatura , fronte media anterius paulo laeviore. Mandibulae 
rufo-piceae, palpi testacei. Antennae ferrugineo-testaceae, breves, 
capite paulo longiores, articulo 3° secundo graciliore et paulo 
longiore, sequentibus sensim latioribus et brevioribus, penultimo 
vix transverso , ultimo apice truncato 10° breviore. Thorax 
coleopteris paulo latior, longitudine plus tertia parte brevior, 
apice subtruncatus angulis anteiioribus rotundatis, basi 
distinctius lateribus parum rotundatus, basin versus vix angu- 

status angulis posterioribus obtusis, supra transversim eon- 
vexus, creberrime sat fortiter (quam caput evidertter fortius) 
punctatus linea brevi posteriore subelevata laevi. Elytra tho- 
race paulo longiora et angu3tiora, parum convexa , confertim 
fortiter profundeque rude punctata interstitiis rugulosis, secun- 
dum suturam profundius impressa. Abdomen crebre minus sub- 
tiliter aequaliter punctatum, segmentis ultimis duobus apice 
piceo-rufis. Pedes picei tarsis dilutioribus. 

Hujus speciei peculiaris par apud Nagpore detectum est. 

Oedichirus dimidiatus n. sp. 

Alatus, nitidus, jlavido- setosus , rufo testaceus , elytrorum di- 
midio basali abdominisque segmentis tribus ultimis nigris, antennis 
palpisque ferrugineis , pe dibus testaceis femorum apice nigro ; 
elytris tliorace longioribus parce fortiter 4’Seriatim punctatis, — 
Long. 3V 4 lin. 

Corpus alatum , nitidum, pilis longioribus flavidis sub- 
erectis anterius parce, abdomine paulo densius vestitum. Caput 
subrotundatum , thoracis latitudine, summo vertice et inter 
oculos punctis paucis majoribus obteotum. Antennae capite 
thoraceqne paulo breviores , ferrugineae, basi testaceae, arti- 
culis 3—8 apice subinfuscatis, sensim paulo brevioribus, ultimo 
praecedente subbreviore, apice abrupte acuminato. Palpi ferru- 
ginei. Thorax obovatus, longitudine antica paulo longior, basin 
versus angustatus, basi elytris duplo angustior, angulis anteri- 
oribus rotundatis, supra subconvexus, seriebus dorsalibus dua- 
bus circiter 6-punctatis apice irregularibus, lateribus praeter 
puncta duo inframarginata majora vix punctatus. Elytra 
thorace tertia fere parte longiora, lateribus leviter rotundata, 
seriebus 4-circiter 6-punctatis, punctis fortibus intus circa 
scutellum paulo irregularibus. Abdomen cylindricum, segmento 
superiore singulo punctorum seriebus tribus transversalibus 
cincto, punctis majoribus distantibus subcatenatis , segmentis 
tribus primis praeterea basi impressa crebre fortius rugoso- 
punctatis, ultimo corniculis duobus acuminatis rectis armato. 

Pedes pallide testacei , femoribus apice latius tibiisque 
basi anguste nigris. 

Specimen unicum D. Dr. Bomford prope Nagpore detexit. 


